b'\n_START_ARTICLE_\nAlice Pehk\n_START_SECTION_\nElulugu\n_START_PARAGRAPH_\nAlice Pehk on teenistujate t\xc3\xbctar._NEWLINE_Ta l\xc3\xb5petas 1986 T\xc3\xbcri Keskkooli, 1991 Tallinna Riikliku Konservatooriumi (TRK) muusikapedagoogi-koorijuhi erialal, 1997 Tallinna Pedagoogika\xc3\xbclikoolis (TP\xc3\x9c-s) magistrantuuri, M.A. (1997, Tallinna Pedagoogika\xc3\xbclikool), v\xc3\xa4itekiri "Muusika ps\xc3\xbchhof\xc3\xbcsioloogilisest toimest ja selle teraapilistest rakendusv\xc3\xb5imalustest.", 2012 Hamburgi Muusika- ja Teatri\xc3\xbclikooli doktorantuuri, v\xc3\xa4itekiri "Searching for the unknown. Phenomenon-oriented study of music performance anxiety in boundaries of psychodynamic approach". T\xc3\xa4iendas end 1991\xe2\x80\x932010 Soomes, Saksamaal ja Taanis.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nTa oli aastatel 1991\xe2\x80\x932007 TPedI segakoori dirigent, 1991\xe2\x80\x931992 TP\xc3\x9c terviseuuringute labori vanemlaborant, 1992\xe2\x80\x931998 teadur, 1996\xe2\x80\x931998 juhataja kohuset\xc3\xa4itja, \xc3\xbchtlasi aastast 1996 ps\xc3\xbchholoogia ja muusika osakonna \xc3\xb5ppej\xc3\xb5ud, 2000\xe2\x80\x932002 koorijuhtimise lektor, 1995\xe2\x80\x932003 ka Eesti Muusikaakadeemia (EMA) muusikateraapia \xc3\xb5ppej\xc3\xb5ud ja 1999\xe2\x80\x932011 Tallinna Filharmoonia turundusjuht. Aastast 1995 ka muusikateraapia erapraksis (preventiivne ps\xc3\xbchhod\xc3\xbcnaamiliselt orienteeritud muusikateraapia, r\xc3\xbchmatreeningud, enesearendusgrupid jm). Aastast 2012 Muusikateraapia keskuse juht. Peamised loengukursused: muusikateraapia lisaeriala, muusika ps\xc3\xbchhof\xc3\xbcsioloogiline toime, muusikateraapia muusika\xc3\xb5petuses, muusika eneseregulatsioonivahendina jm.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: muusika ps\xc3\xbchhof\xc3\xbcsioloogiline toime, ps\xc3\xbchhod\xc3\xbcnaamiline muusikateraapia. Muusikateraapia ps\xc3\xbchhod\xc3\xbcnaamilise koolkonna rajajaid Eestis. Osalenud TP\xc3\x9c ja Rahvusvahelise Vibroakustika \xc3\x9chingu (Norra) \xc3\xbchises muusikateraapiaalases uurimist\xc3\xb6\xc3\xb6s. Kogumiku "Muusika loob v\xc3\xb5imaluse. Valik artikleid muusika teraapilisest kasutamisest" (Tallinn, 1996) koostaja ja kaasautor. Rahvusvahelise teadusajakirja Nordic Journal of Music Therapy Eesti kontaktisik. Eesti Muusikateraapia \xc3\x9chingu liige (1991\xe2\x80\x93), esimees (1995\xe2\x80\x9399) ja eetikakomisjoni liige (2003\xe2\x80\x93), Euroopa Muusikateraapia Konf\xc3\xb6deratsiooni Eesti esindaja (1995\xe2\x80\x93). Umbes 20 teadustr\xc3\xbckist, sh monograafiat.'